วิดพื้น วิดพื้นด้วยท่าที่หลากหลาย เพิ่มแรงต้าน
เวลาที่วิดพื้น หลังส่วนล่างต้องตรง คือ ไม่หย่อนหรือโก่งโค้ง และต้องแยกเท้าออกจากกันตามความกว้างของไหล่ เก็บข้อศอกให้ชิดกับตัว กล่าวคือ ให้ทำมุม 20 ถึง 40 องศากับลำตัว ขณะที่ลดตัวต่ำลง ให้แน่ใจว่าหน้าอกของคุณลดต่ำลงใกล้กับพื้นมากเท่าที่จะทำได้  ให้แน่ใจว่าคุณเกร็งลำตัว ขา และก้น สิ่งนี้จะช่วยให้หลังไม่โก่งโค้ง ไม่หย่อน พยายามอย่าให้สะโพกแตะพื้น สะโพกควรอยู่ระดับเดียวกับไหล่ เวลาวิดพื้น ให้แน่ใจว่าคุณหายใจเข้าตอนลดตัวลง แล้วหายใจออกตอนดันตัวขั้น หากมันยากสำหรับคุณที่จะต้องคอยจำว่าต้องหายใจไปด้วย ก็ให้คุณนับออกมาดังๆ ขณะวิดพื้นแทน การพูดจะบังคับให้คุณต้องหายใจขณะวิดพื้น เริ่มจากวิดพื้นเป็นจำนวนครั้งที่คุณสามารถทำได้อย่างสบายๆ นี่คือสิ่งที่เราเรียกว่า เซ็ต จากนั้น ให้คุณทำอีกสองเซ็ต ให้แน่ใจว่าคุณพักอย่างน้อย 30 วินาทีระหว่างเซ็ต ให้ฝึกตามนี้สามถึงสี่ครั้งต่อสัปดาห์ หรือวันเว้นวัน จนคุณทำได้สบายๆ ตัวอย่างเช่น หากคุณวิดพื้นเต็มที่ได้แค่เจ็ดครั้ง ก็ให้เริ่มจากการวิดพื้นเซ็ตละเจ็ดครั้ง สามเซ็ต วันเว้นวัน จนคุณทำได้สบายๆ เมื่อคุณวิดพื้นตามจำนวนดังกล่าวได้สบายๆ แล้ว ให้เพิ่มจำนวนขึ้นอีกสามถึงห้าครั้งต่อเซ็ต การเพิ่มจำนวนครั้งเป็นการท้าทายกล้ามเนื้อของคุณ ช่วยให้คุณสร้างกล้ามเนื้อได้มากขึ้น  ตัวอย่างเช่น เมื่อคุณวิดพื้นเจ็ดครั้งได้สบายๆ เพิ่มอีกสามให้เป็นสิบครั้ง ให้แน่ใจว่าคุณวิดพื้นเซ็ตละสิบครั้ง สามเซ็ต วันเว้นวัน เพื่อสร้างกล้ามเนื้อให้มากขึ้น ให้แน่ใจว่าคุณทำตามตารางการออกกำลังกาย หากคุณพบว่ามันยากที่จะทำเช่นนั้น ให้ชวนเพื่อนมาออกกำลังด้วยกัน หรืออาจจ้างครูฝึกส่วนตัวเพื่อช่วยให้คุณออกกำลังได้ตามตารางในขณะที่คุณพยายามจะไปให้ถึงเป้าหมายที่วางไว้   ตัวอย่างเช่น หากคุณวิดพื้นสามครั้งต่อสัปดาห์ ก็อย่าทิ้งตารางเดิมด้วยการลดเหลือสองครั้งต่อสัปดาห์ คุณอาจเห็นผลในหนึ่งถึงสองเดือน ขึ้นอยู่กับความหนักเบาของการออกกำลังกายของคุณ การวิดพื้นแบบนี้อาศัยการยกเท้าขึ้น เริ่มด้วยการยกเท้าขึ้นประมาณ 10 ถึง 12 นิ้ว จากพื้น จากนั้นให้วิดพื้นตามปกติ  ใช้หนังสือสักกองหรือแท่นรองช่วยยกเท้าให้สูงขึ้น ยิ่งยกเท้าสูงเท่าไหร่ ก็จะยิ่งวิดพื้นยากขึ้นเท่านั้น ให้คุณอยู่ในท่าวิดพื้นปกติ ให้แน่ใจว่าหลังตรง เท้าแยกจากกันกว้างประมาณไหล่ และข้อศอกแนบลำตัว จากนั้นให้ยกขาข้างหนึ่งขึ้น และวิดพื้นตามปกติ วิดพื้นให้ได้จำนวนที่คุณรู้สึกทำได้สบายๆ จากนั้นให้วิดพื้นซ้ำโดยยกขาอีกข้างขึ้น วางมือสองข้างบนพื้นตรงตำแหน่งหน้าอก วางมือให้นิ้วชี้และนิ้วโป้งติดกันเหมือนรูปเพชร ให้แน่ใจว่าขาทั้งสองและหลังตรง จากนั้นให้วิดพื้นตามปกติ การวิดพื้นแบบเพชรเป็นท่าที่ดีเยี่ยมสำหรับการออกกำลังกล้ามเนื้อหลังแขน สำหรับท่านี้ ให้เท้าทั้งสองแยกกันกว้างกว่าความกว้างของไหล่ วางมือข้างหนึ่งบนพื้นในตำแหน่งตรงกลางหน้าอก มืออีกข้างไพล่หลังไว้ จากนั้นให้ลดตัวต่ำลงและวิดพื้น ให้แน่ใจว่าข้อศอกอยู่ใกล้ลำตัวในขณะที่วิดพื้น หากการวิดพื้นมือเดียวยากสำหรับคุณ ให้เริ่มฝึกฝนร่างกายด้วยการวิดพื้นแบบปกติก่อน แต่ให้ทำโดยให้มือทั้งสองข้างอยู่ใกล้ๆ กันเหมือนการวิดพื้นแบบเพชร ท่านี้จะช่วยให้คุณพัฒนาจากการวิดพื้นสองมือตามปกติไปสู่การวิดพื้นมือเดียวที่ยากขึ้นได้ อยู่ในท่าวิดพื้นมาตรฐาน ลดตัวต่ำลงไปที่พื้นแบบที่ทำเวลาวิดพื้นปกติ ขณะที่ยืดแขนดันตัวขึ้น ให้ดันตัวขึ้นมาให้เร็วที่สุดเท่าที่ทำได้ โดยใช้แรงมากที่สุดเท่าที่คุณมี จนมือทั้งสองของคุณลอยขึ้น กลับสู่ท่าเริ่มต้น และทำซ้ำ ท้าทายตัวเองโดยการตบมือขณะที่มือของคุณลอยอยู่กลางอากาศระหว่างการวิดพื้นแต่ละครั้ง ชุดถ่วงน้ำหนักเป็นวิธีที่ดีที่จะช่วยเพิ่มแรงต้านให้กับการวิดพื้นของคุณ และช่วยสร้างกล้ามเนื้อด้วย สวมชุดและปรับสายรัดให้แน่นเท่าที่คุณรู้สึกสบายตัว การทำเช่นนี้จะช่วยไม่ให้ชุดเลื่อนหลุด และไม่ทำให้เคลื่อนไหวลำบาก จากนั้น ให้วิดพื้นตามปกติ คุณสามารถซื้อชุดถ่วงน้ำหนักได้ที่ร้านเครื่องกีฬาใกล้บ้านคุณ นี่เป็นอีกทางเลือกที่ดีแทนการใช้ชุดถ่วงน้ำหนัก นำหนังสือ ถุงข้าว หรือของหนักๆ ใส่กระเป๋า เป้ควรมีน้ำหนัก 20 เปอร์เซ็นต์ของน้ำหนักตัว จากนั้น ให้วิดพื้นตามปกติ ตัวอย่างเช่น หากคุณหนักราว 55 กิโลกรัม น้ำหนักที่ถ่วงหลังควรหนักอย่างน้อย 10 กิโลกรัม ขณะที่คุณกำลังวิดพื้นตามปกติ ขอให้เพื่อนของคุณช่วยวางมือลงบนหลังส่วนบนของคุณ และให้เขากดน้ำหนักลงบนหลังขณะที่คุณดันตัวขึ้น ให้แน่ใจว่า ในแต่ละครั้งที่คุณวิดพื้น น้ำหนักที่เพื่อนของคุณกดลงบนหลังของคุณมีความคงที่ดี
ให้แน่ใจว่าวิดพื้นถูกวิธี. หายใจให้ถูกวิธี. เริ่มเบาๆ ก่อน. เพิ่มจำนวนครั้ง. วิดพื้นอย่างสม่ำเสมอ. วิดพื้นแบบเอียงขึ้น. วิดพื้นขาเดียว. ลองวิดพื้นแบบเพชร. ลองพยายามวิดพื้นมือเดียว. ลองวิดพื้นแบบมือลอย. สวมที่ชุดถ่วงน้ำหนัก. ใช้กระเป๋าเป้ถ่วงน้ำหนัก. หาเพื่อนช่วยลงน้ำหนักที่หลังของคุณ.
https://www.wikihow.com/Build-Muscle-Doing-Push-Ups https://www.wikihow.com/Build-Muscle-Doing-Push-Ups https://www.wikihow.com/Build-Muscle-Doing-Push-Ups
Performing the Push Up Varying Your Push Ups Adding Resistance